ODBRANA OPTUŽENOG ČAĐENOVIĆ MIHAILA OD 05.10.2017.GODINE

Pošto mi se stavlja na teret da sam postao član kriminalne organizacije, da sam se sa nekim udružio, da pravim krivična djela, da sa službenim vozilom prevozim članove kriminalne organizacije i da prenosim poruke izmedju organizatora kriminalne organizacije, mogu da kažem samo da nikada u životu nisam bio član nikakve kriminalne organizacije, niti sam se sa bilo kim u životu udružio, da budem član i da pravim bilo koje krivično djelo, niti bi to ikad u životu uradio, pri zdravoj ovoj mojoj pameti. Samim tim nisam mogao ni prevoziti službenim vozilom bilo koga od članova kriminalne organizacije, niti prenositi poruke izmedju njih. Tačno je da upravljam službenim vozilom "Renault Lojens" PG CG 870 koje je vlasništvo Skupštine Crne Gore. Ja sam vozač, moj posao je da osobe koje vozim, dovezem bezbjedno od polazišta do odredišta. Moj posao je da mi vozilo bude uvijek uredno, ispravno i spremno za put. Ja 10 godina vozim predsjednika Nove sprske demokratije i člana predsjednika Demokratskog fronta, gospodina Andriju Mandića i ostale poslanike i funkcionere stranke. Nikada u životu ne komuniciram sa osobama koje vozim, već osnovne stvari koje bonton nalaže, koje znamo svi i samo ako me nešto pitaju. Strogo sam skoncentrisan na vožnju, da bi bezbjedno stigli na odredište. Ja mjesečno predjem od 4 do 6.000 kilometara. Radno vrijeme mi je po 15 sati da idem nekad. Tako da se vjerujte, nikada ne sjećam čega i gdje sam bio pogotovo, poslije godinu dana i nešto. Što se tiče prelaska državne granice, ja od 2016. godine, kao što je i tužilaštvo navelo u optužnic,i mnogo puta sam putovao van teritorije Crne Gore, što za Srbiju, što za Bosnu i Hercegovinu, što za Albaniju, Makedoniju. Da li sam ja putovao 03. i vratio se 05. 03. kao što mi se stavlja u optužnici, ja se uopšte ne sjećam. Da li je samnom putovao gospodin Ananije Nikić, takodje se nisam mogao sjetiti na fotografiju koju mi je pokazao tužilac, ja nisam mogao da prepoznam tu osobu. A i samo ime Ananije Nikić, mi ništa nije značilo. U većini slučajeva, kada putujem za Beograd ili bilo gdje, putujem kako bih čekao svoga šefa, na aerodrumu kako bih bio na raspolaganje tokom posjete Beogradu i drugim. Stalno neko sa mnom putuje. Vazda, u većini slučajeva, nikada se nije desilo, da ja sam putujem, vazda neko samnom ide. Ja ne mogu pamtiti ko je bio, i da se sjetim je li neko bio godinu dana prije samnom, i da li sam toga i toga dana nekoga vozio. Sada želim da kažem samo jednu stvar, zbog čega se ja ovdje nalazim kao optuženi. Ja sam 17. januara imao tešku operaciju. Odmah poslije izlaska na kućno liječenje iz bolnice, dobio sam poziv specijalnog tužioca Saše Čadjenović, da se javim u svojstvu gradjanina kod tužioca. Ja vjerujte iskreno začudjen zašto mene traži specijalno tužilaštvo kada znam da nikada u životu nisam pogriješio o bilo kojoj tački zakona ove naše države, i prlikom dolaska kod specijalnog državnog tužioca, pošto sam ja i tužilac rodjaci.

Predsjednik vijeća:

Samo da vam kažem, razgovori izmedju Vas i tužioca, kada su vodjeni, vezano za vaš poziv kao gradjanina, ne interesuju sud jer ne mogu biti dokaz u ovom postupku. Sve ono što ste rekli kao gradjanin ne može biti korišćeno i sada Vas pozivam samo da se izjasnite na činjenične navode optužbe, a ne o Vašim ličnim, porodičnim i rodjačkim linijama.

Optuženi:

Predsjednice vijeća, ako Vama nije bitno to, to je meni veoma bitno, jer sam ja samo zbog toga....

Predsjednik vijeća:

Nije bitno zato što nije predmet optužbe.

Optuženi:

Jeste, ja sam zbog toga ovdje dolazim, kao okrivljeni, predsjednice vijeća. Da sam ja uradio neke stvari koje je tužilac tražio, tada u svojstvu gradjanina kada sam bio od mene ja ne bih bio ovdje danas....

Predsjednik vijeća:

To nije dokaz u postupku i to se ne može koristiti pred ovim sudom. Vaša izjava kao gradjanina nije dokaz u ovom postupku i na te okolnosti sud ne može da vas pita, odnosno vi nećete ni da odgovarate, ali ne možete ni da govorite o tome.

Optuženi:

Poštovana predsjednice vijeća, ovdje se nalazim isključivo zbog toga i mene je......

Predsjednik vijeća:

Sadržaj. onoga kao gradjanina ne možete iznositi pred ovim sudom.

Optuženi:

Nije to u svojstvu gradjanina. nego kao optuženog. Posle toga razgovora. sam dobio da biram hoću li da budem svjedok ili ću da budem optuženi, ili ću da budem u......

Predsjednik vijeća:

Ja sam Vam rekla samo se vratite na optužnicu i ovo što vam se stavlja činjenično.

Optuženi:

Pa to je dio optužnice.

Predsjednik vijeća:

Zapisnik o gradjaninu nije sastavni dio spisa jer nije dokaz u ovom postupku Čadjenoviću. Znači samo vratite ćete se samo na činjenični dio ako imate još nešto što da kažete, vezano za to.

Optuženi:

Imam da kažem mnogo toga, ali vi očito ne dozvoljavate, kao što ste me diskriminisali 8 mjeseci u pritvoru, vi mi ne dozvoljavate sada da iznosim svoju odbranu.

Predsjednik vijeća:

Ja Vam kažem da poštujete odredbe ZKP-a i da se držite optužnice.

Optuženi:

Pošto se ja ne razumijem puno u ZKP, ali čini mi se da imam pravo da iznosim svoju odbranu i ono što ja mislim da mene treba za svoju odbranu.

Predsjednik vijeća:

U odnosu na činjenične i pravne navode optužnice.

Optuženi:

Pa ovo je u odnosu na činjenice. Ja se nalazim ovdje optužen, samo zbog toga što poštovani moj rodjak.....

Predsjednik vijeća:

Ja vam kažem da o tome nemate pravo da govorite.

Optuženi:

Kako nemam pravo da govorim.

Predsjednik vijeća:

Nemate pravo, ja sam Vam pokušala objasniti, ako vi ne razumijete možemo preći dalje. Jer zaista sam vam rekla da sve ono što ste rekli kao gradjanin. nije predmet ove optužnice, odnosno ne može biti dokaz. Zapisnik o saslušanju lica, koje je saslušano kao gradjanin nije dokaz i ne koristi se u ovom postupku. Vaše rodjačke linije. nisu predmet takodje ovog postupka.

Optuženi:

Očito, pošto ja ovdje ne mogu da iznesem svoju odbranu to što je meni bitno. Meni nije bitno da vam pravo kažem. jesam li putovao ili nisam putovao. Ja ako se nisam sjetio nečega što se desilo prije godinu dana. Ako se nečega nisam sjetio, ja treba ovdje da sjetim ovdje kao optuženi ili sam trebao da uprem lažno čovjeka prstom i da ga optužim i rečem to i to, je ne bih bio ovdje optuženi. To treba javnost da zna zašto se ja ovdje nalazim kao optuženi. To ako vama nije prioritet, ja vas shvatam da vama nije to prioritet, ali lično mene kao Mihaila Čadjenović je prioritet, da javnost zna zašto se ja ovdje nalazim kao optuženi, jer ja ne bih dana jednog proveo u zatvoru a ne 8 mjeseci. Diskriminisan sam pod tačkom 3, da ne ponovim krivično djelo, to nije zabilježeno......

Predsjednik vijeća:

Ne možete da komentarišete procesna rješenja o pritvoru.

Optuženi:

Lično ste vi učestvovali u tome, lično vi i predsjednik suda.

Predsjednik vijeća:

Sud je donio svoju odluku, ne možete da komentarišete odluke suda.

Optuženi:

To treba da zna javnost Crne Gore, kako se donese odluke u ovoj državi.

Predsjednik vijeća:

Javnost je u potpunosti upoznata sa svim odlukama i ovog suda i drugih suda, tako da imali ste prilike to da saopštite.

Optuženi:

Ja nikada nisam bježao ni od sudova, ni od sudjenja.

Predsjednik vijeća:

Komentarisanje odluka procesnih suda, nisu sastavni dio vaše odbrane, vi ste ovdje dužni da shodno čl.100 st.5 ZKP-a, izneste slobodno odbranu na činjenice i ono što vam se stavlja na teret.

Optuženi:

Pa ovo jesu činjenice poštovana sudije, ovo su činjenice.

Predsjendik vijeća:

Ono što Vam se stavlja na teret u optužnici Čadjenoviću. Ako imate još nešto u tom pravcu izvolite.

Optuženi:

Žalim da kažem u tom pravcu još, pošto sam objasnio ovo za putovanje sa vozilom, želim da kažem da što se tiče komunikacija koje mi se stavljaju, da sam pričao sa predsjednikom partije gospodinom Andrijom Mandićem i gospodinom Milanom Kneževićem i za mene nepoznate osobe Ananije Nikić. Ja mogu da kažem da lično ja kao Mihailo Čadjenović nikada u životu nisam komunicirao sa Ananijom Nikićem, a moguće i da sam ostvario komunikaciju, zato što ja koristim službeni telefon koji nije moj. Telefon koji koristi i predsjednik, koji koriste i drugi, i moguće da je ostvarena komunikacija. Lično ja da se sjećam da sam ja komunicirao sa nekim nikada u životu to. To želim da kažem, pošto ovo drugo ću morat da iznesem negdje drugo, pošto mi vi ovdje ne dozvoljavate, naći ću način, kako ću se obratiti da narod čuje zašto se ja ovdje nalazim kao optuženi.

Predsjednik vijeća.
Naravno imate pravo, samo ne u ovom postupku.Je li sve to što imate da kažete.

Optuženi:

Jeste sve što imam da izjavim.